
Text rozhodnutia
Súd: Krajský súd Bratislava Spisová značka: 3S/214/2011 Identifikačné číslo súdneho spisu: 1011201776 Dátum vydania rozhodnutia: 29. 05. 2012 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2012:1011201776.1 Uznesenie Krajský súd v Bratislave v právnej veci žalobcu: G.. H. H., U. oslobodenia XX, XXX XX R., proti žalovanému: Mestská časť Bratislava - Staré Mesto, Vajanského nábrežie 3, 814 21 Bratislava 1, o preskúmanie fiktívneho rozhodnutia žalovaného zo dňa 05.09.2011, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 04.11.2011 sa žalobca domáhal preskúmania zákonnosti fiktívneho rozhodnutia starostu Mestskej časti Bratislava - Staré Mesto, ktoré vzniklo na základe toho, že starosta Mestskej časti Bratislava - Staré Mesto v lehote do 15 dní nerozhodol o odvolaní žalobcu proti rozhodnutiu Mestskej časti Bratislava - Staré Mesto č. SU-2008/159/12972/rozh.-Pt zo dňa 10.03.2008, ktorým bola v časti informácií týkajúcich sa mena a priezviska navrhovateľa a účastníkov konania, projektovej dokumentácie, posudkov, zápisníc o hlasovaní a zmlúv, zamietnutá žiadosť žalobcu o poskytnutie informácií o územných konaniach vo veci nadstavby bytových domov na Brnianskej 33 (súpisné č. 3720) a Brnianskej 35 (súpisné č. 3721), formou sprístupnenia kópií celého spisu. Podaním doručeným tunajšiemu súdu dňa 13.02.2012 vzal žalobca svoju žalobu späť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. 2 O náhrade trov konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

